Author: .
Company: Úrad vlády SR

P R E D K L A D A C I A     S P R Á V A

	Informácia o prideľovaní a použití prostriedkov zo Štátneho fondu životného prostredia sa predkladá na základe uznesenia vlády SR č. 190 zo 17. marca 1998 k návrhu opatrení na zabezpečenie úloh z uznesenia Národnej rady Slovenskej republiky č. 945 zo 6. februára 1998 k schválenému zákonu č. 69/1998 Z.z. o Štátnom fonde životného prostredia.
	Pri prerokovaní návrhu horeuvedeného zákona v Národnej rade SR, ktorým sa zabezpečila transformácia Štátneho fondu životného prostredia a zároveň sa vytvorila možnosť poskytnúť prostriedky formou návratného i nenávratného financovania ekologických akcií, bola vyslovená požiadavka poslancov NR SR na vypracovanie informácie raz polročne, prvýkrát do 30. júna 1998.
	Ministerstvo životného prostredia doteraz predložilo 3 správy, za 1. a 2. polrok 1998 a za rok 1999.
	Vzhľadom k tomu, že v roku 2000 Štátny fond životného prostredia plnil záväzky z r. 1998, žiadosti o dotácie na rok 2000 boli predkladané až v termíne apríl 2000. Z uvedeného dôvodu bolo o dotáciách rozhodnuté až v júli, preto informácia je predložená s posunutím termínu do 31.8.2000.